शेफ बनीं हुमा कुरैशी, OTT पर रिलीज होगी फिल्म
हुमा कुरैशी की फिल्म 'तरला' का ट्रेलर रिलीज हो गया है। यह फिल्म लोकप्रिय शेफ और कुकबुक लेखक तरला दलाल की बायोपिक है। इस फिल्म में हुमा तरला दलाल की भूमिका निभा रही हैं, फिल्म में शारिब हाशमी उनके पति नलिन दलाल की भूमिका मेंHuma Qureshi became a chef, the film will be released on OTT
हुमा कुरैशी की फिल्म 'तरला' का ट्रेलर रिलीज हो गया है। यह फिल्म लोकप्रिय शेफ और कुकबुक लेखक तरला दलाल की बायोपिक है। इस फिल्म में हुमा तरला दलाल की भूमिका निभा रही हैं, फिल्म में शारिब हाशमी उनके पति नलिन दलाल की भूमिका में दिखाई देंगे।
ट्रेलर की शुरुआत तरला दलाल यानी हुमा से होती है, जिन्हें शादी के लिए लड़के वाले देखने आते हैं। तरला शारिब से शादी कर लेती हैं। शादी के बाद तरला अपनी एक पहचान बनाना चाहती हैं और वह सफलता की राह पाने का रास्ता खोज लेती हैं।
फिर वह अपनी कुकिंग क्लास शुरू करती हैं और देखते ही देखते वह सेलिब्रिटी शेफ बन जाती हैं। बता दें, सेलिब्रिटी शेफ तरला दलाल ने सौ से ज्यादा कुकिंग पर किताबें लिखी हैं, जिन्हें महिलाओं द्वारा काफी पसंद किया जाता है।
कब रिलीज होगी फिल्म
फिल्म तरला में हुमा के अलावा भारती अचरेकर, अमरजीत सिंह, शारीब हाशमी, और राजीव पांडे भी अहम भूमिका निभाएंगे। इस फिल्म को पीयूष गुप्ता ने डायरेक्ट किया है। नितेश तिवारी, रोनी स्कूरवाला और अश्विनी अय्यर ने फिल्म को प्रोड्यूस किया है। यह फिल्म 7 जुलाई को ओटीटी प्लेटफार्म जी 5 पर रिलीज होगी।